Aalborg Universitet optager 13,1 procent færre studerende i år sammenlignet med sidste år – et tal, der er større end forventet. -	Vi er bekymrede for, at vi ser ind i nogle årgange der er små, og vi er meget bevidste om, at vi har en stor rekrutteringsopgave foran os, siger prorektor Anne-Maria Kanstrup fra Aalborg Universitet. Ifølge hende skyldes faldet blandt andet, at mange unge søger de samme uddannelser – over 6.000 unge er blevet afvist af samme grund. -	Der hvor vi afviser flest er jo på medicin, psykolog og jura, lyder det. De unge har mange muligheder Samtidig handler det faldende tal i nye studerende også om de seneste års coronakrise, som har betydet, at de unge finder en meningsfuldhed i at tage ud og opleve igen. -	Vi vil nok have nogle efterdønninger fra coronanedlukningerne, siger Anne-Marie Kanstrup og fortsætter: - De unge har rigtig mange muligheder for at rejse, tage et job eller tage på højskole, og så skyder de måske uddannelsen lidt, lyder det. På Aalborg Universitet er man opmærksom på, at det bliver en stor opgave at tiltrække nye ansøgere de kommende år. - Der er kamp om de unge talenter, men det primære mål er ikke, at AAU skal vokse sig større. Derimod skal vi sikre, at vi fortsat kan tiltrække kvalificerede ansøgere til samfundsrelevante uddannelser, siger prorektor Anne Marie Kanstrup. Sabbatår prioriteres At et sabbatår eller to er blevet mere attraktivt, er noget Signe Røn og Lily Thellufsen kan nikke genkendende til. -	Nu skal det være noget andet. En anden slags hverdag, end jeg er vant til, siger Lily Therllufsen. -	Jeg skal bare ud og tjene nogle penge på en arbejdsplads, hvor man synes det er megasjovt at gå på arbejde, lyder det fra Signe Røn. De har begge taget et sabbatår efter gymnasiet i køkkenet i Faarup Sommerland, for at lære noget andet end det, et studieliv kan bidrage med. - Jeg tror, at det giver mig en masse socialt, og er godt når jeg skal videre i mit faglige liv. Jeg tror, jeg kommer til at være mere åben som person, siger Signe Røn. Hun tror, at det med at møde nye mennesker og komme ind i andre miljøer end man gør i studielivet, er sundt. Det er Lily Thellufsen enig i: -	Her lærer jeg at fungere i et travlt miljø, jeg lærer at være serviceminded, og det er noget, man kan bruge på enhver arbejdsplads og i ethvert aspekt af livet fremover. Jeg tænker ikke, at jeg daller rundt, men at jeg laver noget, som jeg kan bruge til noget fremadrettet. Se hele indslaget her:

Referat:
Faldet kan skyldes, at mange unge søger de samme uddannelser og derfor bliver afvist.